Johannes Fayditi decretorum doctor, canonicus Laudunensis, domini nostri pape cappellanus, et ipsius sacri palacii causarum apostolici causeque seu causis ac partibus infrascriptis ab eodem domino nostro papa auditor specialiter deputatus, vniversis et singulis dominis abbatibus, prioribus, prepositis, decanis, archidiaconis, scolasticis, cantoribus, thesaurariis, custodibus et canonicis tam cathedralium quam collegiatarum ac parrochialium, rectoribus ecclesiarum eorumque locatenentibus vicariis, cappellanis, curatis et non curatis, presbyteris, clericis, notariis et tabellionibus publicis ceterisque personis ecclesiasticis quibuscunque per ciuitatem et diocesem lingonensem et alias ubilibet constitutis et eorum cuilibet insolidum ad quem uel ad quos presentes nostre littere peruenerint, salutem in domino. Ex parte sanctissimi in christo patris et domini nostri domini Benedicti diuina prouidencia pape tercii decimi, quamdam commissionis siue suppositionis cedulam, nobis per certum eius cursorem presentatam, nos, cum ea qua decuit reuerencia, recepisse noueritis. Sub hiis verbis exponitur: Sanctitas vestra pro parte humilium oratorum vestrorum abbatis et conuentus monasterii Sancti Stephani de Diuione, ordinis sancti Augustini, rectorum parrochialis ecclesie sancti Nicholai de Diuione, lingonensis diocesis, quod licet omnes redditus, prouentus, jura, obuenciones et emolumenta quecunque ad dictam parrochialem ecclesiam sancti Nicholai obuenientes, in qua sunt plures presbyteri seculares, quasdam cappellanias, per burgensem ville Diuionis ibidem fundatas, deseruientes, ad prefatos dominos abbatem et conuentum pertinuerint et pertineant fuerintque et sint in dicta ecclesia parrochiali nonnulla anniuersaria a Christi fidelibus pro missis et vigiliis mortuorum in dicta ecclesia celebrandi relicta acthenus inter dictos presbyteros seculares dictam ecclesiam sequentes, et canonicos dicti monasterii Sancti Stephani ipsam ecclesiam parrochialem regentes, et in horis diurnis atque nocturnis dicte ecclesie exeuntes, per unum presbyterem ad hoc constitutum et deputatum distribui et pertiri consueta; nichilominus tamen quidam dominus Johannes Vaucherii alias le Gaudolat de Diuione presbyter assertus procurator seu administrator dictorum anniuersariorum fuit Petro de Taigneria et fuit Guillermo Vergerii, canonicis dicti monasterii Sancti Stephani, ad regendam dictam ecclesiam sancti Nicholai per dictum abbatem monasterii Sancti Stephani deputatis, partem dictorum anniuersariorum ipsos duos canonicos contingentes tradere omnimodo recusauit et recusat in dictorum abbatis et conuentus et duorum predictorum religiosorum non modicum preiudicium et grauamen, quod est absurdum dicere, videlicet quod canonici, per abbatem dicti monasterii ad quem spectat dicta ecclesia ad deseruiendum dicte ecclesie deputati, de dictis anniuersariis nichil habeant, et quod presbyteri seculares totam habeant cappellaniam. Sanctitas vestra pro parte dictorum abbatis et conuentus humiliter supponitur quatenus causam et causas quam et quas prefati domini abbas et conuentus eciam diuisim contra et aduersus dictum dominum Johannem Vaucherii alias le Gaudolat dictorum anniuersariorum assertum procuratorem seu administratorem et alios presbyteros dictam ecclesiam parrochialem sequentes, et portionem in dictis anniuersariis habere pretendentes et alios sua interesse credentes habent et mouent seu habere et mouere intendunt, de et super dictis anniuersariis et ipsorum occasione, alicui de dominis vestri sacri palacii apostolici causarum auditoribus committere dignemini audiendi et decidendi et sine debito terminandi, et cum pietate citandi dictum dominum Johannem Vaucherii alias le Gaudolat de Diuione presbyterem et alios presbyteros dictam parrochialem ecclesiam sancti Nicholai de Diuione sequentes, et jus in dictis anniuersariis habere pretendentes, et omnes alios sua interesse credentes, etiam diuisim in curia romana et ad partes tociens quociens opus fuerit, non obstante quod causa seu cause huiusmodi non sint de sui natura ad romanam curiam legitime deuolute seu in ea tractande, presertim cum propter potentiam dicti domini Johannis Vaucherii alias le Gaudolat et aliorum presbyterorum de Diuione dictam ecclesiam sancti Nicholai sequentium non sperent dicti abbas et conuentus in partibus posse consequi iusticie complementum, et eciam pro eo quod sedes episcopalis lingonensis vacat. In fine vero dicte commissionis siue supposicionis cedule scripta erant de alterius manus littera littere superiori ipsius cedule penitus et omnino dissimili ac diuersa hec verba videlicet: de mandato domini nostri pape audiat magister Johannes, citet ut petitur, et iusticiam faciat. Post cuiusquidem commissionis siue supposicionis cedule presentacionem et recepcionem, fuimus, pro parte dictorum dominorum abbatis et conuentus monasterii Sancti Stephani de Diuione principalium in dicta commissionis siue supposicionis cedula principaliter nominatorum cum instancia debita, requisiti quatenus citationem extra romanam curiam et ad partes contra et aduersus prefatos dominum Johannem Vaucherii alias le Gaudolat et alios presbyteros seculares exaduerso principales eciam in dicta commissionis siue supposicionis cedula principaliter nominatos omnesque alios et singulos qui sua crediderint interesse communiter uel diuisim in forma solita et consueta, decernere et concedere dignaremur. Nos igitur Johannes auditor prefatus, volentes super premissis procedere ut tenemur et partibus ipsis iusticiam ministrare auctoritate apostolica, qua fungimur in hac parte, vos omnes et singulos supradictos et vestrum quemlibet communiter et diuisim tenore presencium requirimus et monemus primo, secundo, tertio et peremptorio, vobisque nichilominus et vestrum cuilibet quibus presentes nostre littere diriguntur et qui super infrascriptis fueritis requisiti seu alterum vestrum fuerit requisitus in virtute sancte obediencie et sub excommunicacionis pena, quam in vos et vestrum quemlibet, trina et canonica monicione premissa ferimus in hiis scriptis, nisi feceritis que mandamus. Discritte precipimus, quatenus infra sex dierum spacium, postquam parte dictorum dominorum abbatis et conuentus principalium fueritis requisiti seu alterum vestrum fuerit requisitus, quorum sex dierum duos pro primo, duos pro secundo et reliquos duos dies pro tercio et peremptorio termino et monicione canonica, assignamus; ita quod in hiis exequendis alter vestrum altero non expectet, nec vnus pro alio se excuset accedentem ubi propterea fuerit accedendi dictos dominum Johannem Vaucherii alias le Gaudolat et alios presbyteros seculares exaduerso principales omnesque alios et singulos qui sua crediderint interesse personaliter in eorum propriis personis si ipsorum presenciam commode habere poteritis et ad ipsos tutus pareat accessus, alioquin in domibus habitationum suarum ac in parrochiali sancti Nicholai, et cathedrali lingonensis ecclesiis predictis, et aliis locis publicis ubi videbitur expedire et fueritis requisiti seu alterum vestrum fuerit requisitus publice alta et intelligibili voce. Ita et taliter quod predicta et infrascripta ad, ipsorum domini Johannis Vaucherii alias le Gaudolat et aliorum presbyterorum secularium exaduerso principalium et aliorum quorum interest, noticiam possint et debeant verisimiliter peruenire, nec de predictis et eciam infrascriptis aliquam ignorancie causam pretendere valeant seu eciam allegare; ex parte nostra ymo verius apostolica peremptorie citare cauetis quos nos eciam tenore presencium sic citamus quatenus tricesima die post citacionem huiusmodi immediate sequente, si dies ipsa tricesima juridica fuerit, et nos ad jura reddendum pro tribunali sederimus, alioquin prima die juridica ex tunc immediate sequente qua nos uel forsan subrogando in causa huiusmodi auditorem Auinione uel alibi ubi forsan dominus noster papa cum sua curia residebit, ad jura reddendum, pro tribunali sedere contingerit, compareant in judicio legitime coram nobis uel dicto forsan loco nostri subrogando auditorem, per se uel procuratorem aut procuratoris ydoneum seu ydoneos ad causam seu causas huiusmodi sufficientes infonctos, cum omnibus juribus, litteris infrascriptis et munimentis causam seu causas huiusmodi tangentes prefatis dominis abbati et conuentui principalibus seu eorum Guillermo procuratori de et super omnibus et singulis in dicta commissionis seu suppositionis cedula contentis, de iusticia responsuri et in tota huiusmodi causa et negocio ad omnes et singulos actus gradatim et successiue et vsque ad diffinitiuam sententiam inclusiue, debitis et consuetis terminis et dilationibus interuenientibus processuri et procedere visuri alias dicturi audituri et recepturi quod iusticia suadebit et ordo dictauerit, racionis certificantes, nichilominus eosdem citatos quos nos eciam tenore presencium certificamus quod siue in dicto citationis termino, ut premissum est, venire aut nuncium uel nuncios mittere curauerint siue non, nos nichilominus uel subrogandus predictus, ad predicta omnia et singula et alias prout juris fuerit, procedemus seu procedet iusticia mediante dictorum citatorum, absencia seu contumacia non obstante. Diem vero citationis huiusmodi atque formam et quicquid in premissis feceritis nobis per vniuersis patentes litteras seu publicum instrumentum harum seriem seu designationem in se continentem uel continentes remissis presentibus fidelium, intimare cauetis. Volumus eciam dictis citatis copiam fieri de premissis, si eam petieuerint et habere voluerint petentem tamen sumptibus et expensis. Absolucionem vero omnium et singulorum qui presentes nostras sententias incurrerint nobis uel superiori nostro tantummodo reseruamus. In quorum omnium et singulorum fidem et testimonium premissorum presentes nostras litteras seu presens publicum instrumentum scribi, et per notarium publicum nostrumque et huiusmodi cause scribam infrascriptam publicari mandauimus nostrique sigilli jussimus et fecimus appensione muniri. Datum et actum Auinione in hospicio habitationis nostre, sub anno a natiuitate domini millesimo trecentesimo nonagesimo septimo, indictione quinta et die prima mensis septembris, pontificatus dicti domini nostri domini Benedicti, diuina prouidencia pape tercii decimi, anno tercio, presentibus prouidis viris magistris Petro Tronardi et Bertrando Balioti notariis publicis scribisque nostris clericis constanciencis et suessionensis diocesis testibus ad premissa vocatis specialiter et rogatis. Et ego Reynerus de Arnhem clericus coloniensis diocesis, publicus apostolica et imperiali auctoritate notarius, ac reuerendi patris domini Johannis Fayditi Andree prefati et cause huiusmodi coram eo scriba premissis omnibus et singulis dum sic ut premittitur per ipsum dominum Andreum ac coram eo agerentur et fierent vnacum prenominatis testibus, presens interfui, eaque sic fieri vidi et audiui, et ideo hoc presens publicum instrumentum per alium me legitime occupato scriptum, in hanc publicam formam redegi hicque me de mandato et auctoritate prefati domini Andree subscripsi et signo meo consueto vnacum eiusdem domini Andree sigilli appensione signaui in fidem et testimonium omnium et singulorum premissorum requisitus specialiter et rogatus.